
REFERAT DE  APROBARE  A PROIECTULUI DE HOTĂRÂRE
privind trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situat în str. Jules Verne nr.5

Terenul aferent construcțiilor situate în Timișoara str. Jules Verne nr.5 ,  înscris în C.F. nr.435242-Timișoara( C.F. vechi nr.2324 Ghiroda), nr. topo.1690/b/1/a/1/4/1, a fost inclus în inventarul domeniului public al Municipiului Timișoara, atestat prin H.G. nr.849/2009, poz.4024. 
 	Construcțiile situate pe imobilul-teren, menționat mai sus, sunt proprietatea numitei Bilt Maria , iar terenul aferent casei este împrejmuit, constituind curtea imobilului din str. Jules Verne nr.5
 , în folosință exclusivă a proprietarei construcțiilor,aceasta deținând un drept de superficie obținut prin sentință.
Prin adresa nr.CT2020-5295 din 03.12.2020, actualul proprietar, al imobilului-construcție, Bilt Maria,  a solicitat trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situat în str. Jules Verne nr.5;
	Terenul menționat, este în folosința exclusivă a proprietarului construcțiilor, iar potrivit legii sau prin natura lui, nu poate fi de uz sau interes public;  	 
	Conform prevederilor Ordonanței de Urgență nr.57/2019 - privind codul Administrativ, art.361, alin.2, ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
 	Având în vedere faptul că, imobilul-teren menționat mai sus, nu este de uz sau de interes public, construcțiile fiind proprietatea numitei Bilt Maria, terenul este împrejmuit, constituind curtea imobilului din str.Jules Verne nr.5 , având acces exclusiv, doar proprietara construcțiilor, iar conform Ordonanței de Urgență nr.57/2019 – privind codul administrativ, art.286, alin. 4, domeniul public fiind definit astfel, ”Domeniul public al comunei,al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, motiv pentru care, considerăm oportună și necesară, aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în Timișoara str. Jules Verne nr.5, înscris în C.F. nr.435242-Timișoara(C.F. vechi nr.2324 Ghiroda), nr. topo.1690/b/1/a/1/4/1.

